ה-Web 2.0 משתלט על חיינו. גם מי שעדיין לא הצליח להבין מה המהות האמיתית מאחורי המונח המעורפל הזה מוצא עצמו מוקף באמרות כנף (מעורפלות לא פחות מהמונח עצמו) של ארגונים המציעים פתרונות הקשורים, בדרך זו או אחרת, ל-Web 2.0.
בדיוק בשביל ארגונים המחפשים למשוך קהל בעזרת מילת המפתח הזו (וגם בשביל אלה שרוצים לצחוק קצת) מציע האתר הבא מייצר סיסמאות בתחום.
ה-Bullshit Generator מציע לך, בקליק פשוט, משפטי מפתח שניתן להעתיק מייד לאתר החברה החדשה, ולהתחיל בדרכך למכירת הסטארט-אפ החדש לחברת ענק.
דוגמאות למשפטי מפתח? בבקשה: post semantic podcasts אוundefined long-tail synergies או integrate authentic wikis הם רק חלק ממשפטי המפתח שהמנוע יציע לך.
ומה עכשיו? עכשיו נותר לך רק למצוא שם קליט לחברה, ולהתחיל לפרסם אותה. השלב הבא יהיה מכירתה בסכומי עתק ל-yahoo – כך לפחות לפי האתר.